На основу члана 2.12. став (5) Изборног закона Босне и Херцеговине (Службени гласник БиХ“, број 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 и 54/17), члана 7. тачка а) Упутства о утврђивању квалификација, броја и именовању чланова општинске изборне комисије основне изборне јединице у Босни и Херцеговини („Службени гласник БиХ“, број 6/16), Одлуке о објављивању Јавног огласа за именовање једног члана Општинске изборне комисије Вишеград и члана 36. Статута општине Вишеград („Службени гласник општине Вишеград“, број 6/17), Скупштина општине Вишеград, о б ј а в љ у ј е

**ЈАВНИ ОГЛАС**

**за именовање једног члана**

 **Општинске изборне комисије Вишеград**

**I-**Објављује се Јавни оглас за именовање једног члана Општинске изборне комисије Вишеград.

Састав Општинске изборне комисије је мултиетничан, тако да одржава заступљеност конститутивних народа, укључујући и остале, у изборној јединици за коју се орган надлежан за провођење избора оснива, водећи рачуна о последњем попису становништва спроведеном на државном нивоу.

Састав Општинске изборне комисије ће, у правилу, одржавати равноправну заступљеност полова, у складу са Законом о равноправности полова БиХ, односно у саставу општинске изборне комисије обазбједиће се да број чланова мање заступљеног пола буде накмање 1/3 од укупног броја чланова.

**II-Опис послова**

Надлежност Општинске изборне комисије регулисана је Изборним законом БиХ.

**III-Мандат**

Мандат члана Општинске изборне комисије траје 7 (седам) година и тече од дана давања сагласности Централне изборне комисије БиХ на одлуку Скупштине општине о именовању. Члан Општинске изборне комисије не заснива радни однос. Члан Општинске изборне комисије има право на накнаду за свој рад у складу са законом.

**IV-Општи услову за кандидате**

1. да је лице са правом гласа,

2. да је лице са одговарајућом стручношћу и искуством у провођењу избора.

**V-Посебни услови**

1. да има пребивалиште у општини Вишеград,

2. да има завршен правни факултет, односно VII/1 степен стручне спреме друштвеног смјера или завршену вишу школу, односно VI/1 степен стручне спреме друштвеног смјера,

3. да посједује искуство у провођењу избора.

Под искуством у провођењу избора подразумијева се:

а) чланство у изборној комисији

б) чланство у бирачком одбору,

ц) рад у стручним органима који су пружали помоћ у провођењу избора и

д) објава стручних и научних радова из области избора.

Изузетно од одредбе из става 2. тачка б) овог члана, члан изборне комисије може бити лице са VII/1 степеном стручне спреме и другог смјера уколико посједује искуство у раду изборне комисије у трајању најмање двије године од дана ступања на снагу Изборног Закона Босне и Херцеговине.

Изузетно од одредбе из става 2. тачка ц) овог члана, члан изборне комисије може бити лице које има завршен правни факултет, односно VII/1 степен стручне спреме.

**VI-Сукоб интереса**

За члана Општинске изборне комисије не може бити именовано лице

1. које се не може кандидовати у смислу одредби чланова 1.6, 1.7 и 1.7а Изборног закона БиХ,
2. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора),
3. које је носилац изабраног мандата или је члан извшбог органа власти, осим у случајевима предвиђеним чланом 2.12 став (4) Изборног закона БиХ,
4. које је кандидат за изборе за било који ниво власти и
5. којем је изречена казна за радњу која представља тежу повреду изборних закона или прописа за коју је лично одговорно, у последње четири године, рачунајући од дана правоснажности одлуке.
6. Члан Општинске изборне комисије не може бити заступник, односно пуномоћник политичког субјекта које учествује на изборима, нити лице које је правоснажном судском пресудом осуђено на казну затвора у трајању од шест мјесеци или дуже (члан 2.12 став (7) Изборног закона БиХ).

**VII-Потребна документа**

Уз пријаву на Јавни оглас кандидати су дужни доставити доказе о испуњавању општих и посебних услова:

1. краћу биографију,
2. овјерену фотокопију дипломе о завршеном степену и врсти стручне спреме,
3. доказ о изборном искуству (потврда општинске изборне комисије о раду на бирачком мјесту, рјешење о именовању у општинску изборну комисију или бирачки одбор или неки други доказ који може потврдити да кандидат има избоено искуство),
4. својеручно потписану и од надлежног органа овјерену изјаву о националној припадности,
5. својеручно потписану и од надлежног органа овјерену изјаву о непостојању сметњи из члана 2.3. Изборног закона БиХ,
6. својеручно потписану и од надлежног органа овјерену изјаву о непостојању сметњи из тачке VI подтачка 6. овог Јавног огласа,
7. овјерену фотокопију личне карте,
8. увјерење о пребивалишту издато од ЦИПС-а, не старије од шест мјесеци.

Документа приложена уз пријаву на Јавни оглас неће се враћати кандидатима.

Сви канддидати који испуњавају услове из Јавног огласа биће позвани на интервју.

**VIII-Рок за подношење пријава**

Рок за подношење пријава је 8 дана од дана објављивања Јавног огласа.

Непотпуне и неблаговремене пријаве неће се узимати у разматрање.

Пријаве се могу доставити личмо или путем поште на адресу: Општина Вишеград, Андрићград бб, са назнаком-Комисија за провођење поступка по јавном огласу за именовање једног члана Општинске изборне комисије Вишеград.

**IX**

Јавни оглас за именовање једног члана Општинске изборне комисије Вишеград објавиће се у „Службеном гласнику Републике Српске“, дневном листу „Вечерње новости“ и Web страници општине Вишеград.

СКУПШТИНА ОПШТИНЕ ВИШЕГРАД

 ПОТПРЕДСЈЕДНИК СО

Број: 01-013-45/19

Датум: 26.02.2019. године Миладин Милићевић